بھارتی چناؤ کمیشن
ای سی آئی نے تمام ریاستوں / مرکز کے زیر انتظام علاقوں کے چیف انتخابی افسران کی کانفرنس منعقد کی
بھارت کے انتخابی کمیشن نے کل نئی دہلی میں تمام ریاستوں / مرکز کے زیر انتظام علاقوں کے چیف انتخابی افسران کی کانفرنس منعقد کی۔ اس کانفرنس کا انعقاد مختلف اصل موضوعات پر تبادلہ خیال اور جائزہ لینے کے لئے کیا گیا، جس میں ووٹر لسٹ، پولنگ اسٹیشن، ووٹر لسٹ پر جاری نظر ثانی کا عمل، آئی ٹی ایپلی کیشن، شکایات کا بروقت حل، ای وی ایم / وی وی پیٹ، انتخابی عملے کی ٹریننگ اور صلاحیت سازی ، میڈیا کمیونی کیشن اور ووٹروں تک رسائی کے پروگرام اور دیگر امور شامل ہیں۔
اپنے خطاب کے دوران سی ای سی جناب سشیل چندرا نے سی ای اوز کے اثر اور وزیبلٹی کی اہمیت پر زور دیا ، کیونکہ سی ای اوز ریاستوں میں کمیشن کی نمائندگی کرتے ہیں۔ انہوں نے سی ای اوز سے کہا کہ وہ ووٹر لسٹ کے خامیوں سے پاک ہونے، یقینی کم از کم سہولیات کی دستیابی کو یقینی بنانے اور سبھی ووٹروں کے لئے تمام پولنگ بوتھوں پر بہتر سہولیات کو یقینی بنائیں۔ انہوں نے سی ای اوز سے کہا کہ وہ تمام زیر التوا درخواستوں، خاص طور سے ووٹر رجسٹریشن سے متعلق درخواستوں کو تیزی کے ساتھ نپٹائیں۔ انہوں نے ا س بات کا اعادہ کیا کہ حقیقت میں ووٹروں کو بہتر تجربے کا احساس دلانے کے لئے تمام کوششیں کی جانی چاہئے۔ انہوں نے مزید کہا کہ سی ای اوز کو چاہئے کہ وہ سیاسی پارٹیوں کے ساتھ مسلسل بات چیت کریں تاکہ اگر ان کی کوئی شکایت ہو تو اسے دور کیا جاسکے۔
سی ای سی جناب سشیل چندرا نے اپنے خطاب کے دوران مزید کہا کہ اس کانفرنس کا مقصد فرق اور چیلنجوں کا پتہ لگانا ہے، تاکہ ملک کی تمام ریاستوں / مرکز کے زیر انتظام علاقوں میں کمیشن کی ہدایات کو یکساں طور پر نافذ کیا جاسکے۔ سی ای سی نے اس بات پر بھی زور دیا کہ سی ای اوز کے ذریعہ الیکشن سے متعلق سرگرمیوں کے لئے نئی پہل اور بہتر طور طریقوں کو باقاعدہ طور پر میڈیا کے ذریعہ پھیلا یا جانا چاہئے تاکہ رسائی کو بڑھا یا جاسکے۔
انتخابی کمشنر جناب راجیو کمار نے چیف انتخابی افسران کے ساتھ بات چیت کرتے ہوئے کہا کہ انتخابات کے قانونی ریگولیٹری فریم ورک کافی مضبوط ہیں، تاہم فیلڈ میں کمیشن کی مختلف ہدایات پر عمل در آمد کافی اہم ہے۔ انہوں نے زور دے کر کہا کہ سی ای اوز کو جدت طراز ، زیادہ سرگرم ہونے کی ضرورت ہے اور انہیں ایک دوسرے کے بہترین طور طریقوں اور چیلنجز سے سیکھنا چاہئے۔ انہوں نے سی ای اوز پر زور دیا کہ وہ کوارڈی نیشن اور نگرانی کے لئے ڈی ای اوز کے ساتھ مسلسل بات چیت کریں اور خامیوں کو دور کرنے کی غرض سے اہم رائے مشورے کے لئے فیلڈ کا دورہ کریں۔
انتخابی کمشنر جناب انوپ چندر پانڈے نے بی ایل اوز کی ٹریننگ اور صلاحیت سازی پر زور دیا ، کیونکہ ای سی آئی کی سرگرمیوں کے مؤثر ہونے کا انحصار فیلڈ کی سطح کے انتخابی افسران کے ذریعہ بہتر طریقے سے عمل در آمد پر ہے۔ انہوں نے سال بھر جب الیکشن نہ بھی ہوں تو بھی زمینی سطح پر رسائی اور ایس وی ای ای پی سرگرمیوں کے لئے فیلڈ میں مختلف فریقوں اور افسران کی شمولیت پر بھی زور دیا۔ انہوں نے سی ای اوز پر زور دیا کہ انہیں اضافی رسائی کے لئے مقامی میڈیا کے ساتھ صحیح معلومات اور حقائق مشترک کرنے کی ضرورت ہے۔
سکریٹری جنرل جناب امیش سنہا نے اپنے استقبالیہ خطاب میں کہا کہ یہ کانفرنس فیلڈ سطح پر کام کاج ، مختلف فریقوں کے ساتھ کوارڈی نیشن، اور کمیشن کی ہدایات پر عمل در آمد کو سمجھنے کے لئے منعقد کی جارہی ہے۔ انہوں نے زور دے کر کہا کہ سی ای اوز کو سال بھر سرگرم رہنے کی ضرورت ہے اور انہیں جائزہ اور خامیوں کو درست کرنے کے لئے انتخابی افسران کے ساتھ مسلسل رابطے میں رہنا ہوگا۔
کانفرنس کے دوران کل کمیشن نے ’انتخابی قانون سے متعلق کیسز کا خلاصہ‘ جاری کیا۔ کمیشن نے ایک کافی ٹیبل بک ’کنڈکٹ آف جنرل الیکشن ٹو دی آسام لجسلیٹو اسمبلی 2021‘ اور آسام سی ای او کے ذریعہ تیار کردہ ’کال آف ڈیوٹی‘ کے عنوان سے ایک مختصر ویڈیو بھی جاری کیا۔ اس ویڈیو میں دور دراز اور دشوار گزار علاقوں میں انتخابی افسران کے ذریعے پولنگ اسٹیشن قائم کرنے میں پیش آنے والے مختلف چیلنجوں کو نمایاں کیا گیا ۔ منی پور کے سی ای او کے ذریعہ نئے ووٹروں کے لئے تیار کیا گیا ایک ’’پاور آف 18‘‘ کے عنوان سے ایک ترانہ بھی کانفرنس کے دوران جاری کیا گیا۔
کانفرنس کے دوران ریاستوں اور مرکز کے زیر انتظام علاقوں کے ذریعہ فوٹو انتخابی فہرست 2022  پر خصوصی نظر ثانی کے لئے ایس وی ای ای پی کی سرگرمیوں سے متعلق ایک ملٹی میڈیا نمائش کا بھی اہتمام کیا گیا۔ اور ریاستوں اور مرکز کے زیر انتظام علاقوں سے ایس ایس آر 2022 کے لئے مختلف آڈیو ویژول کری ایٹو پرنٹ اشتہارات اور ریاستی آئکن کے پیغامات کو بھی پیش کیا گیا۔
اس کانفرنس میں تمام ریاستوں اور مرکز کے زیر انتظام علاقوں کے چیف انتخابی افسران ، سینئر ڈی ای سیز، ڈی ای سیز، ڈی جی اور کمیشن کے دیگر سینئر افسران نے شرکت کی۔ انتخا بی بندو بست سے متعلق مختلف امور پر تبادلہ خیال کے لئے آج ای سی آئی نے اُن ریاستوں کے ساتھ، جہاں انتخابات ہونے والے ہیں، ایک علیحدہ ایک روزہ جائزہ میٹنگ بھی ہونے والی ہے۔
۔۔۔۔۔۔۔۔۔۔۔۔۔۔۔۔۔۔۔۔۔

U-13168
(Visitor Counter : 144